বুধবাৰে কোকৰাঝাৰ আৰক্ষী আৰু ১২ নং শিখলাই ৰেজিমেণ্টৰ বেটেলিয়নে সৰলভঙাত যুটীয়া অভিযান চলাই দুজনকৈ এন ডি এফ বি(স) গোটৰ সদস্যক আটক কৰিবলৈ সক্ষম হয়।
সেনা-আৰক্ষীৰ জালত পৰা দুজনৰ ভিতৰত এজন এনডিএফবি(এচ)ৰ স্বয়ম্ভু চাৰ্জেণ্ট তথা কোকৰাঝাৰ জিলাৰ প্লেটুন কামাণ্ডাৰ তথা বইটাবিল, চেৰফাংগুৰীৰ বাসিন্দা দিকুম বসুমতাৰী ওৰফে বি দেৰহাছাৎ (২৭)বুলি যুটীয়া অভিযানটোত নেতৃত্ব প্ৰদান কৰা কোকৰাঝাৰ আৰক্ষীৰ উপ আৰক্ষী অধীক্ষক ৰাজেন সিঙৰ পৰা জানিব পৰা গৈছে।
আনহাতে আনগৰাকী ধৃত এন ডি এফ বিৰ লিংকমেন পশ্চিমবংগৰ কুমাৰগ্ৰামৰ আলিপুৰদুৱাৰ আৰক্ষী থানাৰ অন্তৰ্গত নাৰাপুলি গাঁৱৰ নিৱাসী অবি বসুমতাৰী পুত্ৰ জিবিয়াৰ বসুমতাৰী (২১) বুলি আৰক্ষী সূত্ৰত প্ৰকাশ।
আনহাতে সেনা-আৰক্ষীয়ে ধৃত সদস্য কেইজনৰ পৰা পাঁচ ৰাউণ্ড সজীৱ গুলীৰ সৈতে এটা ৭.৬৫ এম এম পিষ্টল আৰু ৮ ৰাউণ্ড সজীৱ গুলীৰ সৈতে এটা ৮ এম এম পিষ্টল, দুটা চাইনিজ হেণ্ড গ্ৰেণেড আৰু চিম কাৰ্ডৰ সৈতে মোবাইল উদ্ধাৰ কৰে বুলি আৰক্ষী সূত্ৰৰ পাৰ জানিব পৰা গৈছ।
উল্লেখযোগ্য যে ধৃত এন ডি এফ বি (স)ৰ সদ্যস দিকুম বসুমতাৰী ম্যানমাৰত প্ৰশিক্ষিত এন ডি এফ বিৰ ৩৯ নং বেটচৰ কেডাৰ আছিল বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
